زانکۆی لیڤەرپوول

زانکۆی لیڤەرپول زانکۆیەک گشتییە لە لیڤەرپوول، ئنیگڵتەرا، وەکوو کۆلێژێک دامەزراوە لە ١٨٨١. لە ساڵی ١٩٠٣ بە توانای پێدانی بڕوانامە، جاڕنامەی شاھانەی بەدەستھێناوە، ھەروەھا بە یەکێک لە شەش زانکۆ مەدەنییەکانی 'خشتی سوور' ناسراوە. یەکەم زانکۆیە کە بە خشتی سووری ڕەسەن ناودەبرێت. لە سێ لق پێکھاتووە کە لە ٣٥ بەش و قوتابخانە ڕێکخراون.

دە براوەی خەڵاتی نۆبێڵ لەنێو خوێندکارانی پێشووی زانکۆکەدان و زانکۆکە زیاتر لە ٢٣٠ خولی پلە یەک لە سەرانسەری ١٠٣ بابەتدا پێشکەش دەکات. خوێندکارانی پێشووی بریتین لە بەڕێوەبەرانی جێبەجێکاری کۆمپانیاکانی گڵۆبڵ فاوندێرز، مۆتۆرۆلا، کۆلا، لەنێوان ئەوانی تر. یەکەم زانکۆ بوو لە بەریتانیا کە بەشەکانی لە بواری ئۆقیانووسناسی، دیزاینی مەدەنی، تەلارسازی و بایۆکیمیا دامەزراند. (لە تاقیگەکانی جۆنستن). لە ساڵی ٢٠٠٦ زانکۆکە بووە یەکەم زانکۆ لە شانشینی یەکگرتوو کە زانکۆیەکی سەربەخۆی لە چین دامەزراندووە بە ناوی زانکۆی سیان جیاوۆتۆنگ- زانکۆی لیڤەرپوول. بەمەش بووە یەکەم زانکۆی چین و شانشینی یەکگرتوو لە جیھاندا.Xi'an Jiaotong-Liverpool University#cite note-0 بۆ وەرزی ٢٠٢١–٢٠٢٢، لیڤەرپوول داھاتی ٦١٢٫٦ ملیۆن پاوەندی ھەبووە، لەنێویاندا ١١٣٫٦ ملیۆن پاوەند لە یارمەتییە توێژینەوە و گرێبەستەکانەوە بووە.

 مێژوو 
 زانکۆ و کۆلێژی لیڤەرپول 
زانکۆکە لە ساڵی ١٨٨١ بە ناوی کۆلێژی زانکۆی لیڤەرپوول دامەزراوە. لە ساڵی ١٨٨٢، یەکەم خوێندکاری وەرگرتووە، لە ساڵی ١٨٨٤ بووەتە بەشێک لە زانکۆی فیدراڵی ڤیکتۆریا. لە ساڵی ١٨٩٤ ئۆلیڤەر لۆج پرۆفیسۆر، لە زانکۆکە، یەکەم گواستنەوەی ڕادیۆیی گشتی لە جیھاندا ئەنجامدا و دوای دوو ساڵ یەکەم تیشکی ئێکسی نەشتەرگەری لە شانشینی یەکگرتوو ئەنجامدا. چاپخانەی زانکۆی لیڤەرپوول لە ساڵی ١٨٩٩ دامەزراوە، بەمەش دەبێتە سێیەم چاپخانەی زانکۆ لە ئینگڵتەرا؛ و خوێندکارانی ئەم ماوەیەی زانکۆکە لەلایەن زانکۆی لەندەنەوە بڕوانامەی دەرەکییان پێبەخشرا.

 باری زانکۆکە 
دوابەدوای جاڕنامەیەکی شاھانە و یاسایەکی پەرلەمان لە ساڵی ١٩٠٣، زانکۆکە بووبە بە زانکۆیەکی سەربەخۆ (زانکۆی لیڤەرپوول) کە مافی پێدانی بڕوانامەی خۆی ھەبوو. لە چەند ساڵی داھاتوودا زانکۆکە پێشکەوتنی گەورەی بەخۆیەوە بینی، لەوانە دۆزینەوەی گەیەنکەدەمار لەلایەن بەڕێز چارڵز شێرینگتۆن و کارەکانی ویلیام بلێر-بێل لەسەر چارەسەری کیمیایی لە چارەسەرکردنی شێرپەنجەدا. لە ساڵانی ١٩٣٠ تا ١٩٤٠ بەڕێز جەیمز چەدویک و بەرێز جۆزێف ڕۆتبلات بەشدارییەکی گەورەیان لە پەرەپێدانی بۆمبی ئەتۆمیدا کرد. لە ساڵی ١٩٤٣ تا ١٩٦٦ ئالان داونی، پرۆفیسۆری بەکتریازانی، بەشدار بوو لە بنبڕکردنی نەخۆشی ھاوڵە.

ساڵی ١٩٩٤ زانکۆکە ئەندامی دامەزرێنەری گرووپی ڕوسیل بووە، کە ھاوکاری بیست زانکۆی پێشەنگی توێژینەوەی چڕ بووە، ھەروەھا ئەندامی دامەزرێنەری گرووپی ئێن ھەشت بووە لە ساڵی ٢٠٠٤.

لە ساڵی ٢٠٠٤، سیلڤان لێرنینگ کە دواتر بە زانکۆکانی نێودەوڵەتیی لۆرییەت ناسرا، بووە ھاوبەشی جیھانی بۆ زانکۆی لیڤەرپوول بە شێوەی ئۆنلاین. لە ساڵی ٢٠١٩ ڕاگەیەندرا کە خزمەتگوزاری فێربوونی کاپلان کە بەشێکە لە کۆمپانیای کاپلان،کۆمپانیای کاپلان: کۆمپانیایەکی نێودەوڵەتی خزمەتگوزاری پەروەردەیییە کە خزمەتگوزاری پەروەردە و ڕاهێنان پێشکەش بە کۆلێژ و زانکۆ و تاکەکان دەکات لە سەرانسەری جیھان. دەبێتە ھاوبەشی نوێ بۆ پرۆگرامە ئۆنلاینەکانی زانکۆی لیڤەرپوول. لۆرییەت بەردەوام بوو لە دابینکردنی ھەندێک ماددەی وانەوتنەوە بۆ خوێندکارانی تا ساڵی ٢٠٢١.

زانکۆکە دە براوەی خەڵاتی نۆبڵی بەرھەمھێناوە، لە بوارەکانی زانست، پزیشکی، ئابووری و ئاشتیدا. براوەکانی بریتین لە پزیشک ڕۆناڵد ڕۆس، فیزیازان چارڵز گلۆڤەر بارکلا، فیزیازان چارڵز گلۆڤەر بارکلا، فیزیازان ماڕتن لویس پێڕڵ، پزیشکی فیزیۆلۆژی چارڵز شێرینگتۆن، پزیشک جەیمز چەدویک، کیمیازان بەڕێز ڕۆبێرت ڕۆبنسن، کیمیازان ھار گۆبید خورانا، پزیشکی فیزیۆلۆژی ڕۆدنی پۆرتەر، ئابووریناس ڕۆناڵد کۆس و پزشک جۆزێف ڕۆتبلات، ھەروەھا بەڕێز ڕۆناڵد ڕۆس یەکەم براوەی خەڵاتی نۆبێڵی بەریتانی بوو لە ساڵی ١٩٠٢. زانکۆکە ھەروەھا پەیوندیداریشە بە پرۆفیسۆران ڕۆناڵد فین و بەڕێز سیریل کلارک کە بەیەکەوە و بە ھاوبەشی براوەی خەڵاتی توێژینەوەی پزیشکی کلینیکی لاسکەر-دیباکی بوون لە ساڵی ١٩٨٠. و بەڕێز دەیڤید وێزەرۆڵ کە خەڵاتی دەستکەوتی تایبەتی لاسکەر-کۆشلاند لە زانستی پزیشکیدا لە ساڵی ٢٠١٠ بەدەستھێنا. ئەم خەڵاتانەی لاسکەر بە شێوەیەکی گشتی بە نۆبێڵی ئەمریکا ناسراون.

 تێبینییەکان 

 سەرچاوەکان 


 بەستەرە دەرەکییەکان 

پۆل:دامەزراوەکانی ١٨٨١ لە ئینگڵتەڕا
پۆل:ئەو زانکۆ و کۆلێژانەی لە ١٨٨١ دامەزراون
پۆل:گروپی ڕوسیل